Der sibent: ein betler, verstet,
balt er zu einem dorf einget,
so tun die hunt im vil zu leit;
im winter hat er kaltes kleit;
in peinigen die haderleus,
sein brot eßen die spitelmeus.
Der acht: ein reuter, ist gemelt,
so er zu fuß trabt über felt,
tregt stiefel, sporen an dem schwert;
so er hat weder gelt noch pfert,
wil auch kein wirt in herbring me,
und tet das gen im noch so we.
Ein landsknecht ist gar wol der neunt,
wo er zeucht, hat er wenig freunt,
man sicht in übert achslen an,
se in vil lieber aushin gan;
er gart und krieget oft ein beut,
das er muß zalen mit der heut.
weil wandren we tut überaus,
wöl wir bleiben in dem wirtshaus.